Federico Valverde

**Federico Santiago Valverde Dipetta** (; Nyɛla bɛ ni dɔɣi so silimiingoli July 22, biɛɣu pishi ni ayi dali yuuni 1998). Bidibga ŋɔ nyɛla Uruguay boliŋmɛra ŋun ŋmɛri central-midfielder zaŋ ti La Liga boliŋmɛriba dundɔŋ din yuli booni  Real Madrid la ka lahi ŋmɛri tiri o yanima, Uruguay national team. O nyɛla dunia ŋɔ ban ŋmɛri bolli sunsuuni nima puuni yino. O guura, ka ŋmɛra, ka mali zaa, ka mi kpamli, ni bolli ŋmɛbu, ka di zuɣu che ka niriba pam mi o. Sunsuuni ka o yaa zaa daha. O lahi nyɛla ŋun ni tooi ŋme nyaaŋa, ŋun ni tooi ŋme tooni nudirigu mini nyaaŋa nudirigu.

Valverde daa pilila o bolli ŋmɛbu zaŋ ti Peñarol tuuli yuuni 2015, ka daa di Uruguayan Primera División o tuuli yuuni. Yuuni 2016, o daa niŋ zuɣusuŋ n-chaŋ ti kpe Real Madrid, ka daa ŋmɛri tiri ban be vuhim yaɣili. O daa ŋme la o tuuli maachi yuuni 2017.  Di nyaanga ka ŋme maachinima yaɣa kɔbishii ni pihinu zuɣu zaŋ ti Real Madrid boliŋmɛri dundɔŋ maa ni, ka daa di La Liga taachi dibaata,  FIFA Club World Cups dibaayi,  UEFA Champions League taachi dibaayi, UEFA Super Cup, ni Copa del Rey.

Valverde daa ŋme la o tuuli tiŋduya bolli n-ti Uruguay yuuni 2017, ka ŋme n-ti o ya Copa América kompateesanima ni yuma ata (2019, 2021, 2024) nti pahi 2022 FIFA World Cup.
## Biɛhigu Piligu
Bɛ daa dɔɣila Valverde silimiingoli July biɛɣu pishi ni ayi dali yuuni 1998 tiŋ' yuli booni Unión. Lala tiŋ ŋɔ nyɛla din baɣi tiŋ' karili din yuli booni Montevideo. Julio Valverde mini Doris Dipetta n-nyɛ o laamba. O mali beli ŋun nyɛ doo yino, Diego, ni o tizo bihi ayi, Pablo mini Matías Castro. Valverde nyɛla Spanish mini Italian nira amaa  ka o lee zaŋ o bilichinsi n-daa ti Spanish nima yuuni 2020 o ni daa deei "Spanish passport" nyaaŋa. Valverde daa pili la o bolli ŋmɛbu o ya boliŋmɛri dundɔŋ din yuli booni, Estudiantes de la Unión. Ka daa mo n-chaŋ Peñarol yuma shɛm nyaaŋa, ka Néstor Gonçalves daa da o.

## Tiŋduya ni Tuma

Valverde nyɛla ŋun daa di Silver Ball pini yuuni 2017 FIFA U-20 World Cup, din daa niŋ ka Uruguay daa dɔni bunahi zuɣu lala kompatiisa bolli ŋɔ ni.

Yuuni 2017, Valverde nyɛla bɛ ni daa gbaai so ka o niŋ o niŋgbana o "slant eyes" pɔɣu dibu suhipiɛlli niŋbu nyaaŋa din daa niŋ ka o di Under-20 World Cup. Valverde nyɛla ŋun daa bi saɣi n-ti lala yɛltɔɣa maa ka daa yɛli ni o niŋ li mi n-ti ninvuɣ' so ŋun tuui sɔŋ o bolli ŋmɛbu  , Edgardo "El Chino" Lasalvia. FIFA daa boli Uruguay nima ni bɛ yɛli Valverde's niŋsim maa gbunni, n-ti pahi anfooni shɛli puuni   *Celeste boliŋmɛriba pam gba ni niŋ lala niŋsim ŋɔ*.

Bɛ daa tuumi boli o na tiŋgbani maa ni boliŋmɛri kpɛmba yili silimiingoli August yuuni 2017, ka daa piligi bolli ŋme n-ti  Uruguay national team silimiingoli September dabaa anu dali lala yuuni maa.  Bidibga ŋɔ daa di o tuuli pɔɣu zaŋ n-ti tiŋgbani maa boliŋmɛri kpamba yili bɛ mini Paraguay bolli ŋmɛbu ni. Bɛ daa piigi o Uruguay's provisional 26-man pool zaŋ n-ti 2018 FIFA World Cup amaa ka daa bi tooi pahi bahigu 23-man squad.

## Maŋmaŋ biɛhigu
Valverde paɣa nyɛla Argentina nima lahibalitira Mina Bonino. O mini o paɣa ŋɔ dɔɣila bihi ayi ko. Benicio nyɛla bɛ ni daa dɔɣi so yuuni 2020 ka daa dɔɣi Bautista mi yuuni 2023. Valverde's  yupaa n-daa na nyɛ *Pajarito* (baby bird) amaa ka lee pa ti booni o maŋ saha ŋɔ  *Halcón* (falcon) ka di lu zahim o boliŋmɛri baŋsim zoobu. "Sokam pahiri la  *Halcón* thing ka n suhi yu ni li, di nyɛla din niŋdi ma nyaɣisim. Niriba suhiri nyɛla din daa yiɣisi pirinla bɛ daa na kuli bɔrimi ni bɛ booni ma  *Pajarito amaa saha mani nyɛ*  *Halcón* ," Valverde n-nyɛ ŋun daa di lala alizama ŋɔ bɛ ni daa niŋdi o vihigu.

Valverde nyɛla ŋun daa ŋmɛ Villarreal's booli ŋmɛra Álex Baena, o ni daa ŋmɛ luɣ'shɛli maa nyɛ Santiago Bernabéu din daa niŋ ka bɛ koŋ nasara  3–2  La Liga booli ni silimiin goli April dabaa anii dali yuuni 2023 ka di zuɣu daa che ka Baena daa di fiila zaŋ n-ti Valverde jandi o paɣa Mina Bonino ni daa na mali so puli ka di daa che ka o paɣa daa kuhi pa; bakoyi dibaa ashɛm nyaaŋa, dabiɛm daa mali pam ni paɣa maa puli maa ti ni saɣim pirinla Bonino daa mali la yɛlimuɣisira zaŋ jandi o puli maa. Di nyaaŋa silimiin goli July dabaa ata dali bɛ daa yihiValverde kootu yuli booni magistrates' puuni din daa niŋ ka bɛ nya ka o ka taali la.

## O Bͻl’ ŋmɛbo Yaɣili Tuma

### Peñarol
Valverde  zaŋla o bipoli tali bolli ŋmɛbu kpalim  Peñarol, ka kpam o maŋ ni. O tuuli bolli ŋmɛbu ni daa nyɛla Anashaara goli July biɛɣu pishi ni ata dali, o dɔɣim dabisili chuɣu puhibu yi'biɛɣu yuun pishi ata ka puhibu ni, bɛ mini Cruzeiro zosimli bolli ŋmɛbu ni bɛ ni daa di shɛli 3–1. ka o daa ŋme n-ti o bol'ŋmɛri dundɔŋ maa bikura Anashaara goli August biɛɣu pia ni ayɔbu dali yuuni 2015, 2015–16 season maachi din daa be bɛ mini Cerro sunsuuni, ka ŋun daa lɛri o bolli baŋsim, Diego Forlán daa tabi sɔŋ o.

O daa pahi Uruguay bipola bolli ni ka daa nya yurilim Europe bol'ŋmɛri dundɔna ni, n-ti tabili Arsenal, Barcelona, Chelsea ni Real Madrid.

### Real Madrid
Anashaara goli July 2016 yuuni, Valverde daa yi Peñarol chaŋ Real Madrid, ka daa ŋmɛri tiri Castilla vuhim bɔl'ŋmɛriba yaɣili.Chira ayi nyaaŋa, o daa ŋme o tuuli bolli n-ti Castilla bɛ mini Real Unión ŋmɛbu ni, ka bɛ daa leei koŋ nasara. O nyɛla ŋun nya zaasheei Castilla bol'nmɛriba ni o tuuli ŋmɛbu ni, ka daa di o tuuli pɔɣu bɛ mini Albacete ŋmebu ni Anashaara goli December yuuni 2016.

O kpaŋ maŋa bol'`mɛri yili ŋɔ ni zuɣu, Santiago Solari, o koochi ŋun daa be Castilla, daa yɛliya Anashaara goli January biɛɣu pihita yini ka dali yuuni 2017, "N-niŋ suhupiɛli pam ni ŋun. O kpaŋ o maŋ pam ti bol'ŋmɛri yili maa mini tiŋgbani maa. Valverde nyɛla ŋun ŋmɛri bolli sunsuui viɛnyɛla."

#### Deportivo La Coruña chandi din nyɛ samli
Anashaara goli June  biɛɣu pishi ni ayi dali yuuni 2017, Valverde nyɛla bɛ ni daa zaŋ so n-ti La Liga bol'ŋmɛri dundɔŋ yuli booni Deportivo de La Coruña yoli ni o ŋme ni yuuni. O daa ŋmela o tuuli kompateesa ŋɔ bolli Anashaara goli September, ka daa zani Fede Cartabia zaani bɛ ni daa kɔŋ nasara ni bɛ paaki bolli din daa ŋme ka bɛ di ba 2–4 bɛ mini Real Sociedad ŋmɛbu ni. Valverde ŋmela maachinima pishi ni anahi lala bolli ŋɔ ni, ka bɛ daa leei bi tooi ŋme n-chaŋ tooni.

#### 2018: Real Madrid labbu na

O ni daa yi samli ŋmebu ŋɔ ni labirina, Valverde daa che ka kpeen kuro Julen Lopetegui suhu paligi yuuni 2018–19 shili malibu zaŋ chaŋ yuuni yuuni bolli ŋmebu ni ka o daa zaŋ o pahi bol'ŋmɛri dundɔŋ maa ni. Anashaara goli October biɛɣu pishi ni ata dali yuuni 2018, Valverde daa ŋme o tuuli bolli n-ti Real Madrid UEFA Champions League bɔŋbɔŋ ŋmebu ni bɛ mini Viktoria Plzeň ni daa ŋme Bernabéu sahashɛli o ni daa nyɛ yuun pishi. O ŋmela maachinima pishi ni ata ka kpuɣi FIFA Club World Cup o tuuli yuuni o tuuli bol'ŋmeri yili ŋɔ ni ŋme n-ti ni.
#### 2019–2021: First team breakthrough
Din daa niŋ ka Zinedine Zidane labina ka Marcos Llorente daa chaŋ, Valverde nyɛla ŋun daa nyɛ bol'ŋmɛra kpiɛŋ bol'ŋmɛriba ban daa ŋmɛ yuuni 2019–20 season. Silimiin goli November dabaa awɔi dali yuuni 2019, o daa di la tuuli pɔɣu zaŋ n-ti Real Madrid bɛ 4–0 sambani booli nasara nyabu bɛ mini  Eibar din daa nyɛ La Liga.

Anashaara goli January biɛɣu pia ni ayi dali yuuni 2020, Valverde mini Álvaro Morata daa ŋme bolli kpe taba ni Supercopa de España Final bolli ŋmebu ni Atlético Madrid maachi ni, ka bɛ daa gbaagi o faawuli amaa ka di zuɣu daa che bɛ bi tooi di ba pɔɣu. Bɛ daa yihi Valverde, amaa o niŋsim maa daa che ka pɔɣu maa bi di, ka di daa mirisi che ka panatirikinima ŋmebu ti lu ka Real Madrid daa nya nasara, ka o daa di "Man of The Match" pini. Atlético Madrid kpɛma Diego Simeone daa ti yɛliya ni lala yaɣili ŋɔ "n daa kpa talahi bolli maa ni".Maachi pihita ni ata ka o daa ŋme lala yuuni maachinima maa ni, ka Real Madrid daa kpuɣi 2019–20 La Liga.

Silimiin goli September biɛɣ'pishi ni ayopɔin dali, Valverde daa di la Real Madrid's tuuli pɔɣu yuuni 2020–21 season bɛ sambani booli ni Betis din daa nyɛ La Liga ka daa nya nasara lala booli ŋɔ ni 3–2 ka bɛ daa piigi o 'King of The Match'. Din  bɔŋɔ n-daa pahiri o  50th La Liga booli zaŋ n-ti *Los Blancos*. Di chiri yini nyaaŋa silimiin goli October biɛɣ'pishi ni anahi dali, Valverde daa di la pɔɣu bɛ mini Barcelona bɛ ni daa ŋmɛri Camp Nou ka bɛ daa nya nasara 3–1. O daa leei bol'ŋmɛra ŋun pahiri ayi Uruguayan ŋun di pɔɣu El Clásico ( Luis Suárez nyaaŋa) ka nyɛ tuuli zaŋ n-ti Real Madrid. 

Anashaara goli  September biɛɣu pihita ata ka dali, Valverde daa di Real Madrid tuuli pɔɣu 2020–21 season ni sambani ni bolli din daa ŋme bɛ mini Betis sunsuuni La Liga ka daa naai ni 3–2 nasara dibu ka o daa di 'King of The Match'. Dini n daa lahi pahiri o La Liga maachi din daa pahiri pihinu zaŋ ti *Los Blancos*. Chirili nyaaŋa Anashaara goli October biɛɣu pishi ni anahi dali, Valverde daa di  Barcelona nima pɔɣu Camp Nou minti dibaa anu zuɣu bɛ ni daa nya nasara shɛli 3–1 ni. O ko n daa nyɛ tuuli Uruguay nira ŋun di pɔɣu El Clásico ( Luis Suárez nyaaŋa) ka nyɛ tuuli ŋun di n-ti Real Madrid. Bakoi yini nyaaŋa, Valverde daa lahi diya,  Huesca ka o daa di, ka bɛ daa di nasara di daa nyɛ 4–1  Alfredo Di Stéfano Stadium. O pɔri dibgaa ata ni n daa bala lala yuuni ŋɔ, ka di wuhiri ni o di n-gari din daa pun gari ha.

#### 2021–present: Contract extensions and Champions League victory

Silimiin goli August yuuni 2021, Valverde nyɛla ŋun daa tirisi o alikawli hali ni yuuni 2027. Silimiin goli  January biɛɣ'pinaayi dali yuuni  2022, o daa di la  Real Madrid's  pɔɣu din pahiri ata bɛ 3–2 nasara nyabu bɛ mini Barcelona din daa niŋ ka bɛ pahi ba saha zaŋ n-ti Supercopa de España semi-final, kpompatiisa shɛli Madrid ni daa ti kpaɣi la.  Silimiin goli May biɛɣ'pihita ayi ka dali, o daa sɔŋ   Vinícius Júnior ka o daa di nasara nyabu pɔɣu 1–0 bɛ mini Liverpool yuuni 2022 UEFA Champions League Final ka di daa che ka bɛ zali taarihi din nyɛ 14th UEFA Champions League zaŋ n-ti Real Madrid.

Silimiin goli September yuuni  2022, o daa di o tuuli Champions League pɔɣu bɛ 2–0 nasara nyabu bɛ mini  RB Leipzig. Yuuni 2022–23 season, o daa di la pɔri pinaayi kompatiisa nima ni, ka daa pali koach Carlo Ancelotti's  buɣisibu ni o yɛn di la pɔri pia . Silimiin goli November yuuni 2023, Valverde daa tirisi o alikawali ni Real Madrid hali ni silimiin goli June biɛɣ'pihita dali yuuni 2029.

Silimiin goli April dabaa awɔi dali yuuni 2024, o daa o tuuli volley bɛ 3–3 booli ŋmɛ kpari bɛ mini Manchester City din daa nyɛ Champions League quarter-finals ka di daa che ka o di Goal of the Season. Din daa niŋ ka bɛ kpaɣi Champions League final, lahabali daa wuhiya ni o nyɛla ŋun yɛn deei kalinli dibaa anii liika di yi niŋ ka Toni Kroos'chaŋ vuhim naai nyaaŋa.

## O Bͻl’ ŋmɛbo Laasabu Malibu

### Club

### International

:*Scores and results list Uruguay's goal tally first, score column indicates score after each Valverde goal.*

## Kpaŋmaŋa Pina
**Peñarol**
*Primera División: 2015–16

**Real Madrid**
*La Liga: 2019–20, 2021–22, 2023–24
*Copa del Rey: 2022–23
*Supercopa de España: 2020, 2022, 2024
*UEFA Champions League: 2021–22, 2023–24
*UEFA Super Cup: 2022
*FIFA Club World Cup: 2018, 2022

**Uruguay**
*Copa América third place: 2024

**Individual**
* La Liga Team of the Season: 2022–23, 2023–24
*FIFA U-20 World Cup Silver Ball: 2017
*UEFA La Liga Revelation Team of the year: 2019–20
*La Liga Player of the Month: September 2022
*FIFA Club World Cup Silver Ball: 2022

## Notes

## Kundivihira

## External links

* Profile at the Real Madrid CF website
* Profile at the Uruguayan Football Association website 
*